Mis tujus sa oled?
Meie meel ja mõtted on lahinguväli.
Meie meel on kas hingevaenlase või meie enda meelevallas
või Jumala meelevallas.
Mida see tähendab?
Mõtleme sellele.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Tänane teema on Kristuse meel.
Räägime sellest, kas loeb see, mis me mõtetes liigub?
Loeb küll.
Kui ma nüüd loen sulle Piiblist,
mis on Kristuse meel,
siis hakkame sellest pihta, mida 1 Korintlastele 2. ptk. ütleb.
Peatüki lõpus, alates salmist 9.
"Mida silm ei ole näinud ega kõrv kuulnud
ja mis inimsüdamesse ei ole tõusnud -
selle on Jumal valmistanud neile, kes teda armastavad.
Aga meile on Jumal selle ilmutanud Vaimu kaudu,
kuna Vaim uurib läbi kõik, ka Jumala sügavused.
Sest kes inimestest teab inimese mõtteid
peale inimese vaimu, kes temas on?
Samuti ei tea ükski Jumala mõtteid peale Jumala Vaimu.
Aga meie ei ole saanud maailma vaimu,
vaid Vaimu, kes on Jumalast,
et me võiksime teada, mida Jumal meile armust kingib.
Seda me siis ka räägime mitte inimtarkuse õpetatud sõnadega,
vaid Vaimu õpetatud sõnadega, võrreldes vaimseid asju vaimsetega.
Aga maine inimene ei võta vastu midagi,
mis on Jumala Vaimust, sest see on temale narrus..."
Loomulik meel peab seda hulluseks.
"...ja ta ei suuda seda tunnetada, sest seda tuleb mõista vaimselt.
Kuid vaimne inimene mõistab kõike,
ent teda ennast ei suuda mõista keegi.
Sest kes on tundnud Issanda meelt,
kes võib teda juhatada?
Aga meil on Kristuse meel."
Lugesin siin suure jupi teksti.
Saate seda ka ise lugeda, 1 Kointlastele 2. ptk.
Räägitakse sellest,
et inimese loomulik meel ei suuda Jumala asjadest aru saada.
Kuid kui Püha Vaim tuleb me ellu, siis Ta valgustab meid,
nii et me mõistame Jumala asju.
Kui Püha Vaim valgustab me arusaamist,
siis kehtib ka see väide, et meil on Kristuse meel.
Sellest täna räägimegi.
Mis mõtteid see teis tekitab?
Mul on tunne, et oleme siin maailmas salaagendid.
Jumal elab meis ja räägib meiega.
Meil on pidev side kolmainu Jumalaga -
Isa, Poeg ja Püha Vaim on minu üle,
minu elus ja südames.
See on vapustav pilt.
Ma saan mõjutada Jumala plaani siin maailmas,
kuna mul on Temaga pidev kontakt.
Aga mis sul meeles mõlgub?
See oli vist nii lõplik alustus, et siin pole enam midagi öelda.
Mu meelest on see vägev mõte, et me kuuleme Jumala mõtteid.
Mõnikord on selleks vaja oma mõtted vaigistada,
et võtta vastu Jumalalt.
Mu mõtted on mitmeid kordi olnud mitmete asjade alla mattunud.
Kuid Jumal on tulnud sellest läbi
ja toonud oma lootuse ning valguse mu mõtetetormi keskele.
Hea on kogeda, kuidas satud üha enam Tema lainele.
"Isa, mida Sina tahad selles olukorras öelda?
Räägi minuga."
Minu jaoks on siin kaks erinevat fookust.
Kristuse meel selles mõttes, et kuidas ma käitun maailmas?
Kas ma käitun samamoodi kui Kristus?
Sama hellalt, mõistvalt ja loogiliselt,
kasutades oma elus Jumala varustust.
Teine fookus aga on see,
et see mõjutab mu palveelu.
Ma vestlen Jumalaga teistmoodi kui siiani.
Mul on Temaga argipäevased vestlused
ja nõupidamised. "Issand, kuidas seda lahendada?
Mida Sina asjast arvad?
Kuidas ma peaksin probleemile lähenema?"
See on minu jaoks tähtis,
kuna Jeesus oli väga palju Isaga palves koos.
Öid ja päevi.
Minu arust on see hea eeskuju sellest, et mida enam olen palves Jumalaga,
seda enam saab Ta mind mõjutada.
Mitte manipuleerida ega suruda midagi peale,
vaid koos mõista asju uuel moel, uuest vaatevinklist.
Kristlase elu on pidev kasvamine.
Me peame Jumalast aru saama,
et mõista oma kohta Tema plaanis.
Kõik lähtub mõtetest.
Sealt tulevad käsud - meie meelest ja mõtetest.
Selle kohta, mida peame tegema. Ka oma eluga.
Roomlastele 12. peatükis julgustab Paulus
"Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks."
Öeldakse, et see olgu meie mõistlik jumalateenistus.
Mõistus on ka mängus; kõik antakse Issandale.
Järgmises salmis: "Ärge muganduge praeguse ajaga,
vaid muutuge meele uuendamise teel,
et te katsuksite läbi, mis on Jumala tahtmine,
mis on hea, meelepärane ja täiuslik."
Siin öeldakse, et peaksime muutuma.
Kõik inimesed tahavad muutuda, kui näevad, et kõik on viltu.
Nad vajavad muutust, kuid millest see alguse saab?
See algab meele uuendamisega.
Selline inimene nagu Bill Johnson
Reddingist Californiast, Betheli kogudusest
ütles sellist toredat asja,
et sinu meel on uuenenud siis,
kui võimatu näib olevat loogiline.
Ta kirjutas raamatu "Muutunud meele üleloomulik vägi".
Seal räägitakse sellest, et kui näeme asju Jumala viisil,
siis hakkavad ka me meeltelt paljud takistused ära kukkuma.
Loomulikule meelele on see, mida Jumal ütleb,
täielik hullumeelsus.
Loomulik meel vaatab loomulike asjade peale;
reaalsusele ja sellele, kuidas asjad kulgevad.
"Nõndamoodi haigus kulgeb, sedaviisi abielu puruneb."
Me näeme enda ümber häid tagajärgi, aga ka halbu.
Selline on loomuliku mõtlemise viis.
Jumala mõtted on tema jaoks hullumeelsus.
Mul oli üks olukord,
kui olin arsti juures oma kurva olukorra pärast.
Järsku, lootusetuse ja hirmu keskel, meenus mulle Jumala Sõna,
et Vaimu mõtteviis on elu ja rahu.
Absurdne mõte kõige selle keskel!
Vaimu mõtteviis on elu ja rahu -
loomulik inimene ei võtaks selles olukorras elu ja rahu vastu.
Kuid kui Jumal seda ütleb
ja kui me julgeme uskuda seda hullumeelset häält,
mida ei saa loomulikult võtta,
siis võib juhtuda vapustavaid asju,
kuna Jumala maailm puudutab meie oma.
Tõelisus, milles elame, pole enam loomulik,
vaid üleloomulik, kuna Jumal on seal.
"Tänage kõige eest!" ütleb Piibel.
See on vapustav mõte.
Kuidas ma saan tänada, kui ma olen haige, väsinud
või kui kõik läheb viltu?
Piibel aga ütleb, et tänage igas olukorras.
Kui on raske - tänage. Vastuseisus - tänage.
Jumala loogika on täiesti teistsugune.
Me ei peaks kaasa minema patuste meeletustega,
vaid Jumala meelsusega, mis näeb lootust lootusetuses.
Nagu see mõte, et õnnistage tagakiusajaid,
andke andeks lakkamata,
elage andeksandmises.
See on ju võimatu.
Inimese jaoks on võimatu elada kogu aeg nii,
et kui sind kiusatakse, piinatakse,
pekstakse või mida iganes tehakse,
et siis sina annad vaid andeks.
See ei tähenda seda, et oleme jalamatid.
See on südame suhtumine.
"Isa, anna neile andeks, sest nad ei tea, mida nad teevad."
See on Kristuse meel,
armu andev meelelaad.
Need, kes kogu aeg virisevad,
on tegelikult jalamatid.
Inimene, kes on avatud ja tänulik,
on kõike muud kui jalamatt.
Tal on imeline rüü, mida inimesed vaatavad.
"Oi, kust ta sellise väe on saanud?"
Kõik on võimalik sellele, kes usub.
Kui usun Jumala loogikat ja Tema võimalustesse,
siis need on minu probleemidest suuremad.
Tuleks hakata harjutama Jumala loogikat.
See on meie õpitust täiesti erinev.
Meid mõjutab me minevik ja ajalugu.
See, mida perekond mõtleb, mõjutab palju.
Kõik vastuolud, pettumused ja hirmud.
Kõik see valitseb me meelelaadi.
Kuid tore on mõelda, et Jumal mõtleb asjadest teistmoodi.
Seiklus algab - õppida seda, mida Jumal mõtleb.
Mida enam mõtlen Tema mõtteid,
seda enam see mõjutab mu tegelikkust
päris minu ümber.
Meie tee selles meele muutuses on huvitav.
Me muutume pidevalt.
Kui vaatame Jeesust, siis me muutume aust ausse.
Samamoodi oli Peetrusega.
Kui ta järgis Jeesust,
siis ta ei teadnud kui palju ta mõtted teel muutuvad.
Isegi peale Jeesuse taevasseminemist
muutis Püha Vaim ikka veel Peetruse meelelaadi,
andes talle nägemusi ja õpetades talle uusi asju.
Peetruse elu üks huvitav seik oli see, et kui Jeesus küsis, kes Ta on,
siis ta sai ilmutuse Isalt, et Ta on Kristus, Jumala Poeg.
Kui Jeesus läks ristile,
siis Peeterus ütles, et Ta ei tohi seda teha.
Jeesus sõitles siis Saatanat,
öeldes, et ta ei mõtle Jumala, vaid inimese viisil.
Siin on huvitav paar -
inimene ja Saatan samas kohas.
Meie mõtted on pattulangemisest niivõrd räsitud,
et nad on Saatana mõtetega täiesti ühel joonel.
Kuid siin tulebki mängu muutunud meele üleloomulik vägi.
Siis, kui võtame Jumala mõtted ja ilmutuse,
saame sellega murda inimliku või saatanliku mõtlemise.
"Saage uueks oma meele vaimus."
Püha Vaim uuendab su meele, su mõttemaailma.
Piiblis on selline mõttetera:
"Õigete rada on kui valgusepaistus,
mis muutub üha selgemaks, kuni päev on saabunud."
Jumal muudab aust ausse.
Meie elurada muutub kirkamaks.
Me ei lähe pimeduse suunas,
kuigi vananeme loomulikult.
Mõni liigub juba haua suunas, aga me läheme siiski elu suunas.
Elu on meie pidepunkt.
See on protsess.
See ei toimu klõpsti ja kohe mõtlengi Jumala moodi.
See on teekond, igaühe jaoks.
Ja on nii julgustav, et ükskõik, milline olukord ka poleks;
igaüks meist on erietapis ja silmitsi oma võitlustega.
Kellegil võib olla majanduslik võitlus.
Meil on erinevad etapid ja erinevad võitlused,
aga Isa tahab tulla igasse me olukorda
ja õpetada midagi endast ja oma südamest.
Kui meil on suhtumine:
"Isa, kes Sa tahad olla mu jaoks selles hetkes?
Kui tunnen, et olen üksi ja hoolitsuseta;
kui mul pole raha ja ma ei saa hakkama,
siis kes Sina, Isa, tahad olla mulle täna?",
siis Jumal ütleb, et Ta hoolitseb su eest.
Ta võib kinkida meile ideid või saata mõne inimese.
Imelised asjad hakkavad sündima.
Kui võtame selle vastu, oleme igavesti muudetud.
Me muutume kogu aeg
ja õpitud asjad sel teekonnal rikastavad meid.
Ilmutus ja Jumala räägitu läheb meis sügavamale.
Need on me sees kui aarded tuleviku tarbeks.
Ärgem kaotagem seda, mida oleme saanud.
Isaga koos käimine on põnev.
Jeesus on tee ja ka teekond.
Meie tee pole õpetus, vaid isik, kellega meil on isiklik suhe.
Meil on siis turvaline teekond,
kui läheme seda teed mööda Temas ja koos Temaga.
Keegi ütles, et kui sinu mõtted toovad sulle tuska,
siis vaheta mõtteid.
Mõnikord on just see parim vaimne sõjapidamine.
Parim teraapia.
Hulluse definitsioon on järgmine:
"Teha samu asju aina uuesti, aga oodata erinevaid tulemusi."
Nii näiteks, kui tahan keeta kohvi,
aga viskan kannu hoopis teepuru.
Lasen vee keema ja valan vedeliku tassi,
öeldes seejärel: "See on ju tee, aga ma tahtsin kohvi."
Väga lihtne näide.
Kui tahad kohvi, pane kannu kohvipuru.
Vahetades mõttelaadi võime saada erinevaid tulemusi.
Nii et hakkame harjutama, armsad vaatajad.
Tore, et olete meiega ja annate meile tagasisidet.
Tehke seda ka edaspidi.
Soovides toetada TV7 tööd, võite helistada 900 1777 (7 eur) Aitäh!
Meie saateaeg hakkab lõppema.
Pühitsegem oma kujutlusvõime Issandale.
Olgu me mõtted täis häid asju.
Aitäh, et olite meiega.
Tõlge: Külli Kuusk